
	UKMERGĖS RAJONO SAVIVALDYBĖS ADMINISTRACIJOS 
DIREKTORIUS

	

	ĮSAKYMAS

	DĖL UKMERGĖS RAJONO SAVIVALDYBĖS TERITORIJOS BENDROJO PLANO  KOREGAVIMO PRADŽIOS, PLANAVIMO TIKSLŲ IR PLANAVIMO DARBŲ PROGRAMOS PATVIRTINIMO 

	
2023 m. vasario           d. Nr.

	Ukmergė


	Vadovaudamasis Lietuvos Respublikos vietos savivaldos įstatymo 6 straipsnio 19 punktu, Lietuvos Respublikos teritorijų planavimo įstatymo 28 straipsnio 2 dalimi ir 6 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 131 ir 136 punktais:
	1. O r g a n i z u o j u   Ukmergės rajono savivaldybės teritorijos bendrojo plano keitimo, patvirtinto Ukmergės rajono savivaldybės tarybos 2019 m. sausio 31 d. sprendimu Nr. 7-14 „Dėl pakeisto Ukmergės rajono savivaldybės teritorijos bendrojo plano“ (TPD Nr. T00083123), koregavimą.
	2. N u s t a t a u   Ukmergės rajono savivaldybės teritorijos bendrojo plano keitimo koregavimui planavimo tikslus – 1. sudaryti sąlygas privačioms investicijoms, kuriančioms socialinę ir ekonominę gerovę; 2. sudaryti sąlygas racionaliam žemės naudojimui bei gamybinės veiklos skatinimui; 3. nustatyti galiojančius teisės aktus atitinkančius teritorijos naudojimo privalomuosius reikalavimus.
	3. T v i r t i n u   Ukmergės rajono savivaldybės teritorijos bendrojo plano koregavimo planavimo darbų programą (pridedama).
	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius) per vieną mėnesį nuo jo gavimo dienos.



Administracijos direktorius 			Darius Varnas







Artūras Sakalauskas



				PATVIRTINTA
				Ukmergės rajono savivaldybės 
				administracijos direktoriaus 
				2023 m. vasario      d.
				įsakymo Nr. 
				priedas

UKMERGĖS RAJONO SAVIVALDYBĖS TERITORIJOS BENDROJO PLANO KOREGAVIMO PLANAVIMO DARBŲ PROGRAMA


1. Teritorijų planavimo dokumento pavadinimas – Ukmergės rajono savivaldybės teritorijos bendrojo plano koregavimas (toliau – BP koregavimas).
2. Teritorijų planavimo rūšis – kompleksinio teritorijų planavimo dokumentas.
3. Teritorijų planavimo lygmuo – savivaldybės lygmuo.
4. Planuojama teritorija – Ukmergės rajono savivaldybės Vidiškių seniūnijos Šventupės ir Naručių kaimuose esanti teritorija, kurios plotas apie 31,4 ha.
5. Planavimo organizatorius – Ukmergės rajono savivaldybės administracijos direktorius, adresas Kęstučio a. 3, LT – 20114 Ukmergė, tel. (8 340) 60302, faks. (8 340) 63370, el. paštas savivaldybe@ukmerge.lt, puslapis internete www.ukmerge.lt.
6. BP koregavimo rengėjas parenkamas Lietuvos Respublikos viešųjų pirkimų įstatymo ir kitų teisės aktų nustatyta tvarka.
7. Teritorijų planavimo terminas: 2024 m. II ketv.
8. Planavimo uždaviniai:
8.1. Keisti ir/ar koreguoti galiojančio bendrojo plano sprendinius planuojamoje teritorijoje, sudarant sąlygas investicijoms į gamybos veiklą Ukmergės r. sav., Vidiškių sen., Šventupės ir Naručių kaimų teritorijose;
8.2. nustatyti privalomuosius funkcinio ir erdvinio naudojimo planuojamos teritorijos reikalavimus;
8.3. nustatyti kitus teritorijos naudojimo reikalavimus, numatančius racionalaus žemės gelmių išteklių, žemės ūkio naudmenų, miškų, kitų gamtos išteklių išsaugojimo ir naudojimo, gamtos ir nekilnojamojo kultūros paveldo, kraštovaizdžio išsaugojimo priemones;
8.4. detalizuoti aukštesnio lygmens kompleksinio teritorijų planavimo dokumentų sprendinius;
8.5. nustatyti reikalavimus susisiekimo komunikacijų infrastruktūrai ir/ar jos plėtrai reikalingoms teritorijoms, teritorijoms, kuriose pagal Specialiųjų žemės naudojimo sąlygų įstatymo reikalavimus galioja specialiosios žemės naudojimo sąlygos, sanitarinės apsaugos zonos.
9. Tyrimai ir galimybių studijos: neatliekama, jei kitaip nebus nustatyta teritorijų planavimo sąlygose.
10. BP koregavimo procesą sudaro parengiamasis, rengimo ir baigiamasis etapai.
11. BP koregavimo rengimo etape yra reikalinga esamos būklės įvertinimo ir sprendinių konkretizavimo stadijos, bendrųjų sprendinių formavimo stadija nereikalinga. 
12. Strateginis pasekmių aplinkai vertinimas (toliau – SPAV): atliekama SPAV atranka, kurios metu nustatoma, ar bus atliekamas SPAV.
13. Viešinimui nustatoma bendroji teritorijų planavimo dokumentų viešinimo procedūrų tvarka.
14. Planavimo organizatorius įgalioja BP rengėją, suderinus su planavimo organizatoriumi, atlikti visas BP koregavimo rengimo viešinimo procedūras ir vykdyti teisės aktuose bei planavimo darbų programoje nurodytus viešinimo darbus (pasiūlymų registravimas ir nagrinėjimas, įvertinimas, priėmimas arba atmetimas, vieši pristatymai ir aptarimai, viešas svarstymas), laiku teikti informaciją suinteresuotai visuomenei (taip pat žiniasklaidos priemonėms), skelbti aktualią informaciją (spaudoje (jei būtina pagal teritorijų planavimo dokumentų rengimo procedūras), internete ir pan.) ir parengti visuomenės informavimo ataskaitą.
15. Derinimą su institucijomis atlieka ir sprendinius į teritorijų planavimo dokumentų rengimo informacinę sistemą (toliau – TPDRIS) įkelia BP koregavimo rengėjas.
16. Grafinės dalies brėžiniai rengiami masteliu M1:5000. Suderinus su Planavimo organizatoriumi gali būti naudojamas kitas mastelis, tačiau brėžiniai turi būti aiškūs ir lengvai įskaitomi.
17. BP koregavimo rengimo proceso metu rengėjas turi pateikti BP koregavimo dokumentaciją planavimo organizatoriui, kiekvieno etapo sprendinių pritarimui. 
18. BP rengėjas pateikia planavimo organizatoriui visos apimties plano koregavimo dokumentaciją (tekstinę ir grafinę dalis) – 2 (du) egzempliorius bylose ir 2 (du) egzempliorius skaitmeniniu formatu (duomenys pateikiami Esri SHP formatu ir/ar DWG formatu, ESRI File geodatabase (*gdb) duomenų bazės struktūra, visi brėžiniai turi būti pateikti Esri Arcgis MXD ir *.pdf formatu) ir 1 pristatymo formą MS Power Point programoje.
19. BP koregavimo erdvinius duomenis (GIS) parengti vadovaujantis Teritorijų planavimo erdvinių duomenų specifikacija.
20. Brėžiniai rengiami ant rengėjo įsigytų bei planavimo organizatoriaus perduotų turimų atitinkamo mastelio valstybinių georeferencinių erdvinių duomenų ir/ar rastrinio pagrindo.
21. Brėžiniai ir schemos privalo būti parengti profesionaliai, siekiant informacijos pateikimo aiškumo ir įskaitomumo. Brėžiniuose, pagal Teritorijų planavimo dokumentų erdvinių duomenų specifikacijos reikalavimus, žymimi tie erdviniai objektai ir kita grafinė informacija, kurie nurodyti sutartinių ženklų aprašomosiose lentelėse. Brėžiniuose galimi ir tekstiniai reglamentai, paaiškinantys ir konkretizuojantys BP koregavimo sprendinius.
22. Visą papildomą BP koregavimo paslaugai atlikti reikalingą informaciją ar erdvinius duomenų rinkinius, jei jų nepateikė planavimo organizatorius, plano rengėjas įsigyja arba atnaujina savo lėšomis, nereikalaudamas papildomo mokesčio.
23. Pakoreguoto teritorijų planavimo dokumento sprendiniai turi neprieštarauti Lietuvos Respublikos įstatymams, reglamentuojantiems teritorijų planavimą.
24. BP koregavimo planavimo darbų programa dokumento rengimo metu gali būti tikslinama ir (ar) papildoma.

